ಅರ್ಕಾನ್ಸಾಸ್
ಇತಿಹಾಸ
ಅರ್ಕಾನ್ಸಾಸ್ ರಾಜ್ಯವನ್ನು ತಲುಪಿದ ಮೊದಲ ಯುರೊಪಿಯನ್ ಸ್ಪ್ಯಾನಿಶ್ ಸಂಶೋಧಕ ಹೆರ್ನಾಂಡೊ ಡೆ ಸೊಟೊ,ಪೆಜರೊನ ಪೆರು ವಿಜಯದ ನಂತರ ಈತ ಮಿಸ್ಸಿಸ್ಸಿಪಿ ನದಿಯ ಹತ್ತಿರದ ಕೆರೆಯೊಂದರ ಹಳ್ಳಿಯಲ್ಲಿ ಮೃತಪಟ್ಟ;ಸುಮಾರು 1542 ರಲ್ಲಿ ಈ ಘಟನೆ ನಡೆದಿದ್ದು ರಾಜ್ಯದ ದಕ್ಷಿಣ ಭಾಗದಲ್ಲಿ ಚಿನ್ನ ಹುಡುಕಲು ಮತ್ತು ಚೀನಾಗೆ ಮಾರ್ಗ ಕಂಡು ಹಿಡಿಯಲು ಆತ ಅಲ್ಲಿಗೆ ಬಂದಿದ್ದ ಎನ್ನಲಾಗಿದೆ. ನೆಪೊಲಿಯನ್ ಬೊನಾಪಾರ್ಟ್ ನಿಂದ ಲುಸಿಯಾನಾ ಖರೀದಿ ವ್ಯವಹಾರದಲ್ಲಿ U.S. ರಾಜ್ಯಗಳ ಖರೀದಿ ಸಂದರ್ಭದಲ್ಲಿ ಅರ್ಕಾನ್ಸಾಸ್ ರಾಜ್ಯವನ್ನು ಸಹ ಖರೀದಿಸಲಾಗಿದೆ. ಆರಂಭಿಕ ಸ್ಪ್ಯಾನಿಶ್ ಅಥವಾ ಫ್ರೆಂಚ್ ಸಂಶೋಧಕರು ರಾಜ್ಯಕ್ಕೆ ಈ ಹೆಸರು ನೀಡಿರಬಹುದೆನ್ನಲಾಗಿದೆ;ಬಹುಶ:ಇಲಿಯೊನಾಯ್ಸ್ ಗುಡ್ಡಗಾಡು ಜನಾಂಗದ ಹೆಸರು ಕ್ವಾಪಾಗೆ ಸಂಬಂಧಿಸಿರಬಹುದು,ಈ ಜನಾಂಗ ನದಿ ತೀರದಲ್ಲಿ ವಾಸವಾಗಿದ್ದನ್ನು ಅವರು ಪರಿಗಣಿಸಿ ಈ ಹೆಸರು ನೀಡಿರಬಹುದು. ಇನ್ನುಳಿದ ಸ್ಥಳೀಯ ದೇಶೀಯ ಅಮೆರಿಕನ್ ಗುಡ್ಡಗಾಡು ಜನಾಂಗ ಪಶ್ಚಿಮ ಭಾಗಕ್ಕೆ ವಲಸೆ ಹೋಗುವ ಮುನ್ನ ಅರ್ಕಾನ್ಸಾಸ್ ದಲ್ಲಿ ನೆಲೆಸಿದವರೆಂದರೆ ಕ್ವಾಪಾ,ಕ್ಯಾಡೊ ಮತ್ತು ಒಸೇಜ್ ನೇಶನ್ಸ್ ಗಳೆಂದು ಹೇಳಬಹುದು. ಪಶ್ಚಿಮದೆಡೆಗಿನ ಅವರ ಬಲವಂತದ ವಲಸೆಯು (U.S.ನಡಿಯ ಇಂಡಿಯನ್ ರಿಮೂವಲ್ ಪಾಲಸೀಸ್ (ಭಾರತೀಯರ ಹೊರಹಾಕುವ ನೀತಿ)ಕಾರಣವಾಯಿತು.ಆದರೆ ಐದು ನಾಗರಿಕತೆಯ ಗುಡ್ಡಗಾಡು ಜನಾಂಗ ಮಾತ್ರ ಅರ್ಕಾನ್ಸಾಸ್ ನ ರಾಜ್ಯ ನಿರ್ಮಾಣದಲ್ಲಿ ಅಲ್ಲಿಯೇ ಉಳಿದುಕೊಂಡಿತು. ಅರ್ಕಾನ್ಸಾಸ್ ಪ್ರಾಂತದ ಭೂಪ್ರದೇಶವನ್ನು ಜುಲೈ 1819 ರಲ್ಲಿ ಸಂಘಟಿಸಿ ರಚಿಸಲಾಯಿತು. ಜೂನ್ 15,1836 ರಲ್ಲಿ ಅರ್ಕಾನ್ಸಾಸ್ ರಾಜ್ಯವು 25 ನೆಯ ರಾಜ್ಯ ಮತ್ತು 13 ನೆಯ ಗುಲಾಮ ರಾಜ್ಯವಾಗಿ ಯುನಿಯನ್ ಗೆ ಪ್ರವೇಶ ಪಡೆಯಿತು. ರಾಜ್ಯದ ಡೆಲ್ಟಾ ಪ್ರದೇಶದಲ್ಲಿ ಪ್ಲಾಂಟರ್ ಗಳು ಹತ್ತಿ ಬೆಳೆಯುವ ಸಲುವಾಗಿ ನೆಲೆನಿಂತಿದ್ದಾರೆ,ಈ ಭಾಗದ ಬಹುತೇಕ ಪ್ರದೇಶದಲ್ಲಿ ಅಫ್ರಿಕನ್ ಅಮೆರಿಕನ್ ಗಳು ದುಡಿತದ ಆಳಾಗಿ ಕೆಲಸ ಮಾಡುತ್ತಿದ್ದಾರೆ. ಇನ್ನುಳಿದ ಪ್ರದೇಶದಲ್ಲಿ ರೈತ ಸಮುದಾಯ ಮತ್ತು ಮಿಶ್ರಿತ ಬೇಸಾಯ ಉದ್ಯೋಗಳನ್ನು ಮಾಡುತ್ತಾ ಅಸ್ತಿತ್ವ ಪಡೆದಿದ್ದಾರೆ. ಮೆಕ್ಸಿಕೊದಿಂದ ಸ್ವತಂತ್ರ ಪಡೆಯಲು ಟೆಕ್ಸಾಸ್ ಹೆಣಗುತ್ತಿದ್ದಾಗ, ಅರ್ಕಾನ್ಸಾಸ್ ತನ್ನ ಸೈನ್ಯ ಪಡೆ ಮತ್ತು ಸಾಮಗ್ರಿಗಳನ್ನು ಅಲ್ಲಿಗೆ ರವಾನಿಸಿ ಯುದ್ದಕ್ಕೆ ನೆರವಾಗುವಲ್ಲಿ ಪ್ರಮುಖ ಪಾತ್ರ ವಹಿಸಿದೆ. ವಾಶಿಂಗ್ಟನ್ ನಗರಕ್ಕೆ ನಿಕಟತೆ ಹೊಂದಿದ್ದರಿಂದ ಟೆಕ್ಸಾಸ್ ಗಡಿಯಿಂದಾಗಿ 1835-36 ರ ಟೆಕ್ಸಾಸ್ ಕ್ರಾಂತಿಯಲ್ಲಿ ಅದು ಪಾಲ್ಗೊಂಡಿತು. ಕೆಲವು ಸಾಕ್ಷ್ಯಗಳ ಪ್ರಕಾರ ಸ್ಯಾಮ್ ಹೌಸ್ಟನ್ ಮತ್ತು ಆತನ ಬೆಂಬಲಿಗರು ವಾಶಿಂಗ್ಟನ್ ನ ಹೊಟೆಲ್ ಒಂದರಲ್ಲಿ ಈ ಕ್ರಾಂತಿಯ ಯೋಜನೆ ರೂಪಿಸಿದರು ಎಂದು ಹೇಳಲಾಗುತ್ತದೆ. ಕಾದಾಟ ಆರಂಭವಾದ ನಂತರ ಅರ್ಕಾನ್ಸಾಸ್ ನಲ್ಲಿನ ಸ್ವಯಂಸೇವಕರ ದಂಡೊಂದು ಮತ್ತು ಆಗ್ನೇಯದ ರಾಜ್ಯಗಳ ಜನರು ರಾಜ್ಯದ ಮೂಲಕ ಟೆಕ್ಸಾನ್ ನ ಯುದ್ಧ ಭೂಮಿಗೆ ತೆರಳಿದರು. ಮೆಕ್ಸಿಕನ್ -ಅಮೆರಿಕನ್ ಯುದ್ದ 1846 ರಲ್ಲಿ ಆರಂಭವಾದಾಗ ವಾಶಿಂಗ್ಟನ್ ಸ್ವಯಂಸೇವಕರ ಸಮಾಲೋಚನೆಯ ಸಂಗಮ ಕೇಂದ್ರವಾಗಿತ್ತು. ರಾಜ್ಯಪಾಲ ಥಾಮಸ್ ಎಸ್ .ಡ್ರಿವ್ ಒಂದು ಘೋಷಣೆ ಹೊರಡಿಸಿ ಈ ರಾಜ್ಯವು ಒಂದು ಅಶ್ವದಳದ ತುಕುಡಿ ಮತ್ತು ಒಂದು ಕಾಲ್ದಳದ ಬಟಾಲಿಯನ್ ಒದಗಿಸುವಂತೆ ಆದೇಶ ನೀಡಿದ್ದರು. ಇಲ್ಲಿ ಪುರುಷರ ಹತ್ತು ಕಂಪನಿಗಳನ್ನು ಸೇರಿಸಿ ಮೊದಲ ಬಾರಿಗೆ ಅರ್ಕಾನ್ಸಾಸ್ ನ ಅಶ್ವದಳವನ್ನು ರಚಿಸಲಾಯಿತು. ರಾಜ್ಯವು ಮಿಸ್ಸಿಸ್ಸಿಪ್ಪಿಯ ಪೂರ್ವದ ಡೆಲ್ಟಾ ಪ್ರದೇಶದಲ್ಲಿ ಹತ್ತಿ ಬೆಳೆಯುವುದನ್ನು ಪ್ರೊತ್ಸಾಹಿಸಿತು. ಇಲ್ಲಿ ಬಹುತೇಕ ಒತ್ತೆಯಾಳಾಗಿ ದುಡಿಯುವ ವರ್ಗವನ್ನು ಪ್ಲಾಂಟರ್ ಗಳು ದಕ್ಷಿಣ ಮೇಲ್ಭಾಗದಿಂದ ಕರೆದುಕೊಂಡು ಬಂದು ದುಡಿಸುತ್ತಾರೆ. ಆಗಿನ 1860 ರ ಜನಾಂಗೀಯ ಅಂತರ್ಯುದ್ದದಲ್ಲಿ ಆಫ್ರಿಕನ್ ಅಮೆರಿಕನ್ ಜನಸಂಖ್ಯೆಯು 111,115 ಕ್ಕೇರಿತು,ಇದು ರಾಜ್ಯದ ಒಟ್ಟು ಜನಸಂಖ್ಯೆಯ 25% ರಷ್ಟಿತ್ತು. ಅರ್ಕಾನ್ಸಾಸ್ ರಾಜ್ಯವು ಅಮೆರಿಕಾದ ರಾಜ್ಯಗಳ ಒಕ್ಕೂಟ ಸೇರಿಕೊಳ್ಳಲು ನಿರಾಕರಿಸಿತು,ಯುನೈಟೆಡ್ ಸ್ಟೇಟ್ಸ್ ನ ಅಧ್ಯಕ್ಷ ಅಬ್ರಾಹಂ ಲಿಂಕನ್ ದಕ್ಷಿಣ ಕ್ಯಾರೊಲಿನಾದಲ್ಲಿನ ಫೊರ್ಟ್ ಸಮ್ಟರ್ ಮೇಲೆ ದಾಳಿ ನಡೆಸಲು ಸೂಚನೆ ನೀಡುವವರೆಗೂ ಅದು ತನ್ನ ನಿರಾಕರಣೆ ಮುಂದುವರಿಸಿತ್ತು. ಅರ್ಕಾನ್ಸಾಸ್ ಯುನಿಯನ್ ನೊಂದಿಗಿನ ಪ್ರತ್ಯೇಕತೆಯನ್ನು ಮೇ 6 ,1861ರಲ್ಲಿ ಘೋಷಿಸಿತು ಇದರ ಇತಿಹಾಸದ ಪುಟಗಳನ್ನು ತೆಗೆದು ನೋಡಿದರೆ ಅಮೆರಿಕನ್ ಜನಾಂಗೀಯ ಅಂತರ್ಯುದ್ಧದಲ್ಲಿ ರಾಜ್ಯವು ಹಲವಾರು ಸಣ್ಣ-ಪುಟ್ಟ ಕದನಗಳಿಗೆ ವೇದಿಕೆಯೊದಗಿಸಿದೆ ಅರ್ಕಾನ್ಸಾನ್ ನಲ್ಲಿ ಉಲ್ಲೇಖಿತ ವ್ಯಕ್ತಿ ಎಂದರೆ ಒಕ್ಕೂಟದ ಮೇಜರ್ ಜನರಲ್ ಪ್ಯಾಟ್ರಿಕ್ ಕ್ಲೆಬುರ್ನೆ ತಮ್ಮ ಕೊಡುಗೆಗೆ ಹೆಸರಾಗಿದ್ದಾರೆ. ಒಕ್ಕೂಟದ ಹಲವಾರು ಯುದ್ದ ಸೇನಾನಿಗಳಲ್ಲಿ ಕ್ಲೆಬರ್ನೆ ಇದರ ಒಂದುಗೂಡಿಸುವಿಕೆಗೆ ಹೆಚ್ಚು ಶ್ರಮವಹಿಸಿದ್ದಾರೆ.ಅವರನ್ನು "ಪಶ್ಚಿಮದ ಕಲ್ಲಿನ ಬಾಗಿಲು"ಎಂದೇ ಗುರುತಿಸಲಾಗುತ್ತದೆ. ಇನ್ನೊಬ್ಬರೆಂದರೆ ಮೇಜರ್ ಜನರಲ್ ಥಾಮಸ್ ಸಿ.ಹಿಂಡ್ಮನ್ ಕೂಡಾ ನೆನಪಾಗುತ್ತಾರೆ. ಯುನೈಟೆಡ್ ಸ್ಟೇಟ್ಸ್ ನ ಮಾಜಿ ಪ್ರತಿನಿಧಿ ಹಿಂಡ್ಮನ್ ಬ್ಯಾಟಲ್ ಆಫ್ ಕೇನ್ ಹಿಲ್ ಮತ್ತು ಬ್ಯಾಟಲ್ ಆಫ್ ಪ್ರೆರಿ ಗ್ರೊವ್ ಎಂಬ ಒಕ್ಕೂಟದ ಬಲಗಳನ್ನು ಅವರೇ ಮುನ್ನೆಡೆಸಿದರು. ಮಿಲಿಟರಿ ಮರುರಚನೆ ಕಾನೂನಡಿ ಕಾಂಗ್ರೆಸ್ ಅರ್ಕಾನ್ಸಾಸ್ ನನ್ನು ಜೂನ್ 1868 ರಲ್ಲಿ ಯುನಿಯನ್ ನಲ್ಲಿ ಸೇರ್ಪಡೆ ಮಾಡಿತು. ಈ ಮರುರಚನೆಯ ಕಾನೂನಿನಲ್ಲಿ ಅನೇಕ ಸುಧಾರಣಾ ಕ್ರಮಗಳನ್ನು ಆದ್ಯತೆಯ ಮೇರೆಗೆ ಜಾರಿಗೆ ತರಲಾಯಿತು.ಹಿಂದಿನ ಒಕ್ಕೂಟದ ನಿಯಮಗಳನ್ನು (ಡೆಮಾಕ್ರಾಟ್ಸ್ ಗಳು ಹೆಚ್ಚಾಗಿ)ಸೂಕ್ತವಾಗಿ ಹೊಂದಿಸಿ ಸಾರ್ವಜನಿಕ ಶಿಕ್ಷಣ ಪದ್ದತಿ ಹಾಗು ಇನ್ನೂ ಹಲವಾರನ್ನು ಸುಧಾರಣಾ ಕ್ರಮವನ್ನಾಗಿ ತೆಗೆದುಕೊಳ್ಳಲಾಯಿತು. ಈ ಕ್ರಾಂತಿಯ ನಂತರ ರಾಜ್ಯವು ಸಂಪೂರ್ಣವಾಗಿ ಹೊರಗಿನವರ ಆಡಳಿತಕ್ಕೆ ದಾರಿ ಮಾಡಿತು.ಹೊಸದಾಗಿ ಆಯ್ಕೆಯಾದ ರಾಜ್ಯಪಾಲ ಪಾವೆಲ್ ಕ್ಲೇಟೊನ್ ಅವರ ಅಧಿಕಾರವಧಿಯಲ್ಲಿ ಹೆಚ್ಚಿನ ಏರಿಳಿತ ಮತ್ತು ರಾಜ್ಯದಲ್ಲಿ ಮಿಲಿಶಿಯಾ ಮತ್ತು ಕು ಕ್ಲುಕ್ಸ್ ಕ್ಲಾನ್ ನಡುವಿನ ಸಮರ ವರ್ಗೀಯ ಕದನವಾಗಿ ಮಾರ್ಪಟ್ಟಿತು. ಸುಮಾರು 1874 ರಲ್ಲಿ ರಾಜಕೀಯ ಹೋರಾಟದ ಬ್ರೂಕ್ -ಬಾಕ್ಸ್ಟರ್ ವಾರ್ ರಿಪಬ್ಲಿಕನ್ ಪಕ್ಷದ ಕಾರ್ಯಕರ್ತರ ನಡುವಿನ ಕಾದಾಟವು ಲಿಟಲ್ ರಾಕ್ ನ್ನು ತಲೆತಗ್ಗಿಸುವಂತೆ ಮಾಡಿತಲ್ಲದೇ ರಾಜ್ಯ ಆಡಳಿತವನ್ನೂ ಅಲುಗಾಡಿಸಿತು. ಅಧ್ಯಕ್ಷ ಯುಲೆಸಿಸ್ ಎಸ್ .ಗ್ರಾಂಟ್ ಅವರು ತಮ್ಮ ಬೆಂಬಲಿಗ ಉಗ್ರವಾದಿ ಗುಂಪುಗಳನ್ನು ಹಿಂತೆಗೆದುಕೊಳ್ಳುವಂತೆ ಜೊಸೆಫ್ ಬ್ರೂಕ್ಸ್ ಗೆ ಆದೇಶ ನೀಡಿದಾಗ ಈ ಕಲಹ ಶಾಂತವಾಯಿತು. ಬ್ರೂಕ್ಸ್ -ಬಾಕ್ಸ್ಟರ್ ಯುದ್ದದ ನಂತರ ಹಿಂದಿನ ಒಕ್ಕೂಟದ ಬದಲಾಗಿ ಹೊಸ ರಾಜ್ಯ ಸಂವಿಧಾನ ಬೆಳಕು ಕಂಡಿತು. ಅರ್ಕಾನ್ಸಾಸ್ ರಾಜ್ಯವು ತನ್ನ ಹೆಸರನ್ನು ಹೇಗೆ ಉಚ್ಚರಿಸಬಹುದೆಂಬ ಬಗ್ಗೆ ಕಾನೂನನ್ನು ಜಾರಿಗೊಳಿಸಿ,ರಾಜ್ಯದ ಹೆಸರಿನ ಬಗ್ಗೆ ಉಂಟಾದ ವಿವಾದಕ್ಕೆ ತೆರೆ ಎಳೆಯಲಾಯಿತು. (ಕೆಳಗೆ ನೋಡಿ:ಕಾನೂನು ಮತ್ತು ಸರ್ಕಾರ.) ಪುನಾರಚನೆಯ ನಂತರ ರಾಜ್ಯಕ್ಕೆ ಹೆಚ್ಚು ವಲಸೆಗಾರರು ಬಂದರಲ್ಲದೇ ಅವರನ್ನು ರಾಜ್ಯ ಸ್ವಾಗತಿಸಿತು ಡೆಲ್ಟಾ ಪ್ರದೇಶಗಳಲ್ಲಿ ಕೆಲಸ ಮಾಡಲು ಕೃಷಿ ಕಾರ್ಮಿಕರನ್ನು ಚೀನಾ, ಇಟಾಲಿಯನ್ , ಮತ್ತು ಸಿರಿಯನ್ ಭಾಗಗಳಿಂದ ಜನರನ್ನು ಕರೆಸಲಾಯಿತು. ಈ ಪ್ರದೇಶದ ಜನರು ಬಹಳಷ್ಟು ದಿನಗಳ ಕಾಲ ಕೃಷಿ ಕಾರ್ಮಿಕರಾಗಿ ಅಲ್ಲಿರಲಿಲ್ಲ;ಚೀನಾದೇಶದವರಂತೂ ಡೆಲ್ಟಾ ಪ್ರದೇಶದ ನಗರಗಳಲ್ಲಿ ಸಣ್ಣ ಸಣ್ಣ ವ್ಯಾಪಾರಗಳಲ್ಲಿ ತೊಡಗಿಕೊಂಡರು. ಸುಮಾರು 20 ನೆಯ ಆರಂಭಿಕ ಶತಮಾನದ ಅವಧಿಯಲ್ಲಿ ಪೂರ್ವ ಯುರೊಪಿನ ಜನರೂ ಇಲ್ಲಿ ವಲಸೆ ಬರಲಾರಂಭಿಸಿದರು. ಹೀಗೆ ಈ ವಲಸೆಯು ಡೆಲ್ಟಾ ಪ್ರದೇಶವನ್ನು ರಾಜ್ಯದ ಎಲ್ಲೆಡೆಗಿಂತ ಹೆಚ್ಚು ವಿಭಿನ್ನತೆಗೆ ದಾರಿ ಮಾಡಿತು. ಅದೇ ವರ್ಷದಲ್ಲಿ ಕೆಲವು ಕಪ್ಪು ವಲಸೆಗಾರರೂ ಅವಕಾಶಗಳಿಗಾಗಿ ಈ ಪ್ರದೇಶಕ್ಕೆ ಬಂದರಲ್ಲದೇ ತಮ್ಮದೇ ಆದ ಆಸ್ತಿ ಹೊಂದಲು ಉತ್ಸುಕರಾದರು. ಹಲವಾರು ಚೀನಾದ ವ್ಯಾಪಾರಿಗಳು ಎಷ್ಟರ ಮಟ್ಟಿಗೆ ಪ್ರಗತಿ ಹೊಂದಿದರೆಂದರೆ ಅವರು ತಮ್ಮ ಮಕ್ಕಳನ್ನು ಕಾಲೇಜಿಗೆ ಕಳಿಸುವ ಮಟ್ಟಕ್ಕೆ ಸುಧಾರಣೆ ಕಂಡರು. ರೈಲ್ವೆ ಮಾರ್ಗದ ನಿರ್ಮಾಣದಿಂದ ಕೃಷಿ ಉತ್ಪನ್ನಗಳನ್ನು ಶೀಘ್ರವಾಗಿ ಮಾರುಕಟ್ಟೆಗೆ ಸಾಗಿಸಲು ಅನುಕೂಲವಾಯಿತು. ಇದು ರಾಜ್ಯದ ವಿವಿಧ ಭಾಗಗಳಲ್ಲಿ ಅಭಿವೃದ್ಧಿಯನ್ನು ತಂದಿತು.ಒಝಾರ್ಕ್ಸನಂತಹ ಭಾಗಗಳು ವಿಹಾರ ತಾಣಗಳಾಗಿ ಅಭಿವೃದ್ಧಿ ಕಂಡವು. ಕೆಲವೇ ವರ್ಷಗಳಲ್ಲಿ 19 ನೆಯ ಶತಮಾನದ ಕೊನೆಯಲ್ಲಿ ಉದಾಹರಣೆಗೆ ಕ್ಯಾರೊಲ್ ಕೌಂಟಿಯ ಯುರೆಕಾ ಸ್ಪ್ರಿಂಗ್ಸ್ 10,000 ಜನರನ್ನು ಒಳಗೊಂಡಿತ್ತು.ಇಲ್ಲಿ ಪ್ರವಾಸಿಗರ ಭೇಟಿ ಅಧಿಕವಾಯಿತಲ್ಲದೇ ರಾಜ್ಯದಲ್ಲಿ ನಾಲ್ಕನೆಯ ದೊಡ್ಡ ನಗರವಾಗಿ ಬೆಳೆಯಿತು. ಇದರಲ್ಲಿ ರೆಸಾರ್ಟ್ ಹೊತೆಲ್ ಗಳು ಮತ್ತು ಸೌಂದರ್ಯ ಪ್ರಸಾದನಗಳ ಕೇಂದ್ರಗಳು ನೈಸರ್ಗಿಕ ಕಾರಂಜಿಗಳ ಸಮೀಪದಲ್ಲಿ ತಲೆ ಎತ್ತಿದವು.ಇವುಗಳು ಆರೋಗ್ಯವಂತ ಸಂಪನ್ಮೂಲಗಳಾಗಿ ಮಾರ್ಪಟ್ಟವು. ನಗರದ ಪ್ರಮುಖ ಆಕರ್ಷಣೆಗಳೆಂದರೆ ಕುದುರೆ ರೇಸ್ ಮತ್ತು ಇನ್ನುಳಿದ ಮನರಂಜನೆಗಳು ಸೇರಿವೆ. ವಿಶಾಲ ವಿಭಿನ್ನ ವರ್ಗಗಳಿಗೆ ಅದು ಆಶ್ರಯತಾಣವಾಗಿದೆ,ಉದಾಹರಣೆಗೆ ಹಾಟ್ ಸ್ಪ್ರಿಂಗ್ಸ್ ಪ್ರದೇಶಗಳು. ಸುಮಾರು 1880ರಲ್ಲಿ ಕೃಷಿಯಲ್ಲಿನ ಕುಸಿತ ಮತ್ತು ಮೂರನೆಯ ಪಕ್ಷದ ಚಳವಳಿಗಳು ಪರಿಸ್ಥಿತಿಯ ದುಸ್ಥಿತಿಗೆ ಕೊಂಡೊಯ್ದವಲ್ಲದೇ ಆಂತರಿಕ ಜನಾಂಗೀಯ ಕದನಗಳಿಗೆ ಕಾರಣವಾದವು. ಅರ್ಕಾನ್ಸಾಸ್ ನಲ್ಲಿನ ಡೆಮಾಕ್ರಟಗಳು ಅಧಿಕಾರದಲ್ಲಿ ಉಳಿಯುವ ಆಸೆಯಿಂದ ದಕ್ಷಿಣದ ರಾಜ್ಯಗಳ ನೆರವಿಗೆ ಕೈಚಾಚಿ ಕಾಯ್ದೆಯ ತಿದ್ದುಪಡಿ ತಂದು ಕಪ್ಪು ಜನರು ಮತ್ತು ಬಡ ಬಿಳಿಯರನ್ನು ಒಂದೆಡೆ ಮಾಡುವ ಹುನ್ನಾರಕ್ಕೆ ಕೈಹಾಕಿದವು. ಡೆಮಾಕ್ರಾಟ್ ಗಳು ತಮ್ಮ ಮೈತ್ರಿಯನ್ನು ಮಾಡದಿರಲು ಇಚ್ಛಿಸಿದರು. ಶಾಸಕರು 1891 ರಲ್ಲಿ ಸಾಕ್ಷರತಾ ಪರೀಕ್ಷೆಗಾಗಿ ಒಂದು ಮಸೂದೆಯನ್ನು ಸಮ್ಮತಿಸಿದರು,ಬಿಳಿಯರು ಮತ್ತು ಕರಿಯರು ಈ ವಿಷಯದಲ್ಲಿ ಹೊರತಾಗಿರುವುದನ್ನು ಶಾಸಕಾಂಗದ ಸದಸ್ಯರು ಗಮನಿಸಿದ್ದರು.ಒಟ್ಟು ಜನಸಂಖ್ಯೆಯ ಅರ್ಧಕ್ಕಿಂತ ಹೆಚ್ಚು ಜನರು ಓದಲು ಮತ್ತು ಬರೆಯಲು ಅಸಮರ್ಥರಾಗಿದ್ದರು. ನಂತರ 1892 ರಲ್ಲಿ ಅವರು ರಾಜ್ಯ ಸಂವಿಧಾನ ತಿದ್ದುಪಡಿ ಮಾಡಿ ಚುನಾವಣಾ ತೆರಿಗೆ ಮತ್ತು ರಹವಾಸ ಕುರಿತ ಸಂಕೀರ್ಣತೆ ಅಗತ್ಯಗಳನ್ನು ಅಳವಡಿಸಿದರು.ಇವೆರಡೂ ತಿದ್ದುಪಡಿಗಳು ಹಲವಾರು ಬಡವರು ಮತ್ತು ಸಣ್ನ ವ್ಯಾಪಾರ-ವಹಿವಾಟುದಾರರು ತಮ್ಮ ಹೆಸರನ್ನು ಮತದಾರರ ಯಾದಿಯಿಂದ ಹೊರಗುಳಿಯುವ ಪರಿಸ್ಥಿತಿಗೆ ಈಡಾದರು. ಅಂದರೆ 1900 ರ ಸುಮಾರಿಗೆ ಬಿಳಿಯರು ಪ್ರಾಧಾನ್ಯತೆ ಮೆರೆದು ಡೆಮಾಕ್ರಾಟ್ ಗಳು ರಾಜ್ಯ ಚುನಾವಣೆಗಳಲ್ಲಿ ಕರಿಯರ ಪಾಲ್ಗೊಳ್ಳುವಿಕೆಯನ್ನು, ರಾಜಕೀಯ ಆದ್ಯತೆಯನ್ನೂ ನಿರಾಕರಿಸಿದರು. ಈ ಪ್ರಕ್ರಿಯೆಯಲ್ಲಿ ಕೇವಲ ಡೆಮಾಕ್ರಾಟ್ ಗಳೇ ಅಭ್ಯರ್ಥಿ ಮಟ್ಟದ ಎಲ್ಲಾ ಅಧಿಕಾರದ ಕೇಂದ್ರ ಬಿಂದು ಆದರು. ರಾಜ್ಯದಲ್ಲಿ ನಾಗರಿಕ ಹಕ್ಕುಗಳ ಕಾಯ್ದೆ 1964 ಮತ್ತು ಮತದಾನದ ಹಕ್ಕು ಕಾಯ್ದೆ 1965 ಗಳು ಜಾರಿಯಾಗುವ ವರೆಗೆ ಡೆಮಾಕ್ರಾಟ್ ಗಳೇ ಏಕೈಕ ಪಕ್ಷವಾಗಿದ್ದರು. ಅರ್ಕಾನ್ಸಾಸ್ 1905 ಮತ್ತು 19011 ರ ಸುಮಾರಿಗೆ ಸಣ್ಣ ಪ್ರಮಾಣದ ವಲಸೆಗಾರರನ್ನು ಪಡೆಯಲು ಆರಂಭಿಸಿತು;ಅದರಲ್ಲೂ ಮುಖ್ಯವಾಗಿ ಜರ್ಮನ್ ,ಸ್ಲೊವಾಕ್ ಮತ್ತು ಐರಿಶ್ ಗಳು ಪ್ರಧಾನವಾಗಿದ್ದರು. ಜರ್ಮನ್ ಮತ್ತು ಸ್ಲೊವಾಕ್ ಜನರು ವಾಸಿಸುತ್ತಿದ್ದ ರಾಜ್ಯದ ಪೂರ್ವ ಭಾಗಕ್ಕೆ ಪ್ರೆಯರಿ ಎಂದು ಕರೆಯಲಾಗುತ್ತಿತ್ತು.ರಾಜ್ಯದ ಆಗ್ನೇಯ ಭಾಗದಲ್ಲಿ ಐರಿಶ್ ಜನರ ಸಣ್ಣ ಸಮುದಾಯ ಬೀಡು ಬಿಟ್ಟಿತ್ತು. ಬಹುತೇಕ ಜರ್ಮನ್ ರು ಕ್ಯಾಥೊಲಿಕ್ ಗಳಾಗಿದ್ದರೆ ಸ್ಲೊವಾಕ್ಸ್ ಗಳು ಲುಥೆರ್ನ್ ಧರ್ಮದವರಾಗಿದ್ದರು. ಅಲಸ್ಟರ್ ನ ಐರಿಶ್ ರಲ್ಲಿ ಬಹುತೇಕರು ಪ್ರೊಟೆಸ್ಟಂಟ್ ಗಳಾಗಿದ್ದರು ಬ್ರೌನ್  v. ಬೋರ್ಡ್ ಆಫ್ ಎಜುಕೇಶನ್ ಆಫ್ ಟೊಪೆಕಾ, ಕನ್ಸಾಸ್  ಬಗೆಗಿನ 1954 ರ ಸುಪ್ರಿಮ್ ಕೋರ್ಟ್ ತೀರ್ಪಿನ ಹಿನ್ನಲೆಯಲ್ಲಿ ಲಿಟಲ್ ರಾಕ್ ನೈನ್ ;ಅರ್ಕಾನ್ಸಾಸ್ ವನ್ನು ರಾಷ್ಟ್ರೀಯ ವಾಹಿನಿಗೆ ಬರುವಂತೆ ಮಾಡಿತು.ಆಗ ಫೆಡರಲ್ ಸರ್ಕಾರ ಅಫ್ರಿಕನ್ -ಅಮೆರಿಕನ್ ವಿದ್ಯಾರ್ಥಿಗಳ ಏಕತೆಯನ್ನು ರಕ್ಷಿಸಲು ಮುಂದಾಯಿತು.ಅರ್ಕಾನ್ಸಾಸ್ ನ ರಾಜಧಾನಿಯಲ್ಲಿನ ಹೈಸ್ಕೂಲವೊಂದರ ಕುರಿತ ಈ ಸಮಾವೇಶ ಹೊಸ ಅಲೆಯೆಬ್ಬಿಸಿತು. ಲಿಟಲ್ ರಾಕ್ಸ್ ಸೆಂಟ್ರಲ್ ಹೈಸ್ಕೂಲ್ ನಲ್ಲಿ ಪ್ರವೇಶಕ್ಕಾಗಿ ನುಗ್ಗಿರುವ ಆಫ್ರಿಕನ್ -ಅಮೆರಿಕನ್ ವಿದ್ಯಾರ್ಥಿಗಳನ್ನು ರಕ್ಷಿಸಲು ನೆರವಾಗುವಂತೆ ರಾಜ್ಯಪಾಲ ಒರ್ವಲ್ ಫಾಬುಸ್ ಒಂದು ಆದೇಶ ಹೊರಡಿಸಿ ಅರ್ಕಾನ್ಸಾಸ್ ನ್ಯಾಶನಲ್ ಗಾರ್ಡ್ಸ್ ಗಳ ನೆರವನ್ನು ಒದಗಿಸಲು ಸೂಚಿಸಿದರು. ಮೂರು ಬಾರಿ ಫೆಬಸ್ ಅವರನ್ನು ಸಂಪರ್ಕಿಸಲು ವಿಫಲರಾದ ಅಧ್ಯಕ್ಷ ಡ್ವಿಟ್ ಡಿ.ಐಸೆನ್ಹೊರ್ 101ನೆಯ ಏರ್ ಬೊರ್ನ್ ವಿಭಾಗದ 1000 ಪಡೆಗಳನ್ನು ಕಳಿಸಿ ಆಫ್ರಿಕನ್ -ಅಮೆರಿಕನ್ ವಿದ್ಯಾರ್ಥಿಗಳ ಭದ್ರತೆ ಮತ್ತು ರಕ್ಷಣೆಗೆ ನೆರವಾದರು.ಆ ವಿದ್ಯಾರ್ಥಿಗಳು ಸೆಪ್ಟೆಂಬರ್ 25,1957 ರಲ್ಲಿ ಅದರೊಳಕ್ಕೆ ಪ್ರವೇಶ ಪಡೆದ ಸಂದರ್ಭದಲ್ಲಿ ಇದು ಘಟಿಸಿತು. ಏಕೀಕೃತದ ಬಗೆಗಿನ ಫೆಡರಲ್ ಕೋರ್ಟ್ ಆದೇಶದ ಪ್ರತಿಭಟನಾರ್ಥವಾಗಿ ಸಿಟಿ ಆಫ್ ಲಿಟಲ್ ರಾಕ್ ಇನ್ನುಳಿದ ಅವಧಿಗೆ ಹೈಸ್ಕೂಲ್ ನ್ನು ಮುಚ್ಚಲು ನಿರ್ಧರಿಸಿತು. ಒಟ್ಟಾರೆ 1959 ರ ಹೊತ್ತಿಗೆ ಲಿಟಲ್ ರಾಕ್ ಹೈಸ್ಕೂಲ್ ಗಳೆಲ್ಲವೂ ಏಕಿಕೃತಗೊಂಡವು. ಯುನೈಟೆಡ್ ಸ್ಟೇಟ್ಸ್ ಅಧ್ಯಕ್ಷ (42ನೆಯ ಅಧ್ಯಕ್ಷ)ಬಿಲ್ ಕ್ಲಿಂಟನ್ ಅರ್ಕಾನ್ಸಾಸ್ ನ ಹೋಪ್ ನಲ್ಲಿ ಜನಿಸಿದ್ದಾರೆ. ಅವರು ತಮ್ಮ ಅಧ್ಯಕ್ಷಗಿರಿಗೆ ಮುನ್ನ ಅರ್ಕಾನ್ಸಾಸ್ ನ 40 ಮತ್ತು 42ನೆಯ ರಾಜ್ಯಪಾಲರಾಗಿ ಒಟ್ಟು ಹನ್ನೆರಡು ವರುಷಗಳ ವರೆಗೆ ಸೇವೆ ಸಲ್ಲಿಸಿದ್ದಾರೆ.